section_heading: Osnovni podaci
paragraph_text: Haumeaina ekstremna elongacija čini je jedinstvenom među poznatim patuljastim planetima. Iako joj oblik nije izravno promatran, izračuni iz svjetlosnih krivulja daju naslutiti da se radi o elipsoidu s velikom osi koja je dvostruko duža od male. Usprkos tome, vjeruje se da posjeduje gravitaciju koja je dovoljna za hidrostatičku ravnotežu time zadovoljavajući definiciju patuljstog planeta. Navedena elongacija zajedno s neobično brzom rotacijom, visokom gustoćom i visokim albedom smatra se da su posljedice sudara iz kojeg je Haumea izašla kao najveći član obitelji Haumea koja uključuje nekoliko velikih trans-neptunskih objekata i njena dva poznata mjeseca.